อยู่ดีๆก็เจ็บคอครับ ด้านขวาบริเวณด้านบนของต่อมไทรอยด์ รู้สึกเจ็บนิดๆเวลากลืนน้ำลายแต่ไม่มีไข้ ไม่มีไอ ไม่มีน้ำมูก ดูในลำคอเหมือนจะแดงและมีตุ่มครับช่วง3-4วันที่ผ่านมารู้สึกเหมือนต่อมไทรอยด์โตขึ้น (ผมเป็นไทรอยด์เป็นพิษ)
สวัสดีค่ะ อาการเจ็บคอเวลากลืนน้ำลาย มีตุ่มแดงๆในลำคอดังกล่าวมานั้น อาจจะเกิดจากคออักเสบจากเชื้อไวรัส หรือเชื้อแบคทีเรียที่ลำคอ มีฝีหนองในโพรงหลังคอ ต่อมทอนซิลอักเสบ กรดไหลย้อนเป็นต้น ซึ่งน่าจะไม่ได้เกี่ยวกับเรื่องต่อมไทรอยด์ที่เป็นพิษโดยตรง ซึ่งไทรอยด์เป็นพิษอาการมักจะเป็นทั่วๆร่างกาย เช่นใจสั่น กินจุ ตาโปน น้ำหนักลด ไม่ได้มาเจ็บที่คอโดยตรงเบื้องต้นควรดื่มน้ำมากๆ รับประทานยาอมแก้เจ็บคอได้ พักผ่อนให้เพียงพอ หลีกเลี่ยงการไปในที่ชุมชนและควรไปพบแพทย์หากเจ็บคอมากขึ้นเรื่อยๆ คอแดงมากมีหนอง กินได้น้อยลง หรือมีไข้สูงร่วมด้วย